**Проект за изменение и допълнение на Наредба № 2 от 10 март 1999 г. за правилата за полети**

**§1.** Чл. 1 се изменя така:

„Чл.1 (1) С тази наредба се определят правилата за провеждане на полети в обслужваното гражданско въздушно пространство на Република България.

(2) Тази наредба се прилага по отношение на всички ползватели на въздушното пространство и по отношение на въздухоплавателни средства, изпълняващи полети като общо въздушно движение (GAT) в обслужваното въздушно пространство на Република България.

(3) Наредбата се прилага от българските въздухоплавателни средства и когато изпълняват полети във въздушното пространство на други държави, ако тя не противоречи на правилата за полети на тези държави.

(4) В случаите, когато ВС не изпълняват специални операции като държавни ВС, те изпълняват разпоредбите, регламентиращи общото въздушно движение.“

**§ 2**. В чл. 2 ал. 1 се отменя.

**§ 3.** В чл. 2, ал. 2 се изменя така:

„(2) Обслужването на въздушното движение (ОВД) във въздушното пространство на Република България се осъществява от органите за ОВД на доставчика на аеронавигационно обслужване.

**§ 4.** В чл. 3, ал. 1 и 2 се отменят.

**§ 5.** Член 4 се отменя.

**§ 6.** Член 5 се отменя.

**§ 7.** Член 6 се отменя.

**§ 8.** Член 7 се отменя.

**§ 9.** Член 8 се отменя.

**§ 10.** В чл. 9, ал. 1 и 2 се отменят.

**§ 11.** В чл. 10, ал. 1 се отменя.

**§ 12.** В чл. 11 се създава ал. 4:

„(4) С изключение на случаите по ал. 1-3, при особени и аварийни ситуации органът за ОВД определя мястото за изхвърляне на гориво.“

**§ 13.** Член 12 се изменя така:

„Чл. 12. (1) Не се разрешава на ВС да тегли друг обект или ВС, освен ако за това има предварително разрешение от ГД ГВА.

(2) За теглене на безмоторни ВС не се изисква предварително разрешение от ГД ГВА.

(3) Тегленето се изпълнява в съответствие с информацията, препоръката или разрешението, получени от органите за ОВД.

(4) Тегленето по ал. 1 и ал. 2, се изпълнява през деня по ПВП.

(5) При теглене на ВС от друго ВС, двете ВС се считат за едно по отношение на полетния план и предоставяне на ОВД.“

**§ 14.** В чл. 13 се създава ал.5:

„(5) Полетите на дистанционно управляеми ВС се провеждат след писмено разрешение на ГД „ГВА“ в резервирано въздушно пространство.“

**§ 15.** Член 15 се отменя.

**§ 16.** В чл. 16, ал.1 се изменя така:

„(1) Полети със свободни безпилотни балони се изпълняват през деня по ПВП в съответствие с ръководството за летателна експлоатация (РЛЕ) на типовете балони и при спазване на правилата за извършване на полети във въздушното пространство на Република България.“

**§ 17.** Член 17 се отменя.

**§ 18.** Член 18 се отменя.

**§ 19.** Член 19 се отменят.

**§ 20.** Член 20 се отменя.

**§ 21.** Член 21 се отменя.

**§ 22**. Член 22 се отменя.

**§ 23.** Член 23 се отменя.

**§ 24.** Член 24 се отменя.

**§ 25.** Член 25 се отменя.

**§ 26.** Член 26 се отменя.

**§ 27.** Член 27 се отменя.

**§ 28.** В чл. 28 се правят следните изменения:

1. Алинея 1 се отменя.
2. В ал.2 :

а) точка 1 се изменя така:

„1. всеки полет, за който КВС се нуждае от предоставяне на полетно информационно, аварийно - оповестително обслужване и търсене и спасяване.“

б) точка 2 се изменя така:

„2. всеки полет, който ще пресича контролираните райони и зони обслужвани от военните органи за ОВД, когато са активни гъвкавите структури за управление на въздушното пространство, полигоните за борба с градушките, за които КВС се нуждае от осъществяване на координация с органите на Единната система за гражданско и военно управление на въздушното пространство и военните органи за ОВД.“

в) точки 3-5 се отменят.

**§ 29.** В чл. 29, ал. 4 се изменя така:

„(4) Терминът „летище“, използван в полетен план, може да означава оперативни площадки, различни от летище, които могат да бъдат използвани от определени типове ВС, като хеликоптери или аеростати.“

**§ 30.** Член 31 се отменя.

**§ 31.** В чл. 32, ал. 1 се отменя.

**§ 32.** Член 33 се отменя.

**§ 33.** Член 34 се отменя.

**§ 34.** Член 35 се отменя.

**§ 35.** Член 36 се отменя.

**§ 36.** Член 37 се отменя.

**§ 37.** В чл. 38, ал. 1 се отменя.

**§ 38.** Член 39 се отменя.

**§ 39.**Член 40 се отменя.

**§ 40.** Член 41 се отменя.

**§ 41.** Член 42 се отменя.

**§ 42.** Член 43 се отменя.

**§ 43**. Член 44 се отменя.

**§ 44.** В член 45, ал. 1 и ал. 3 се отменят.

**§ 45.** В чл. 46, ал. 2, т. 4 се изменя така:

„4. когато ВС е векторирано или е инструктирано от органа за КВД да изпълнява полет по паралелна пътна линия на трасе, използвайки зонална навигация без ограничения, командирът се включва по най-прекия начин в маршрута, посочен в текущия полетен план, не по-късно от следващата основна точка, вземайки под внимание приложимата минимална височина на полета.“

**§ 46.** В чл. 47, ал. 1 се отменя.

**§ 47.** Член 48 се изменя така:

„**Чл. 48.** Когато екипажът на ВС, обект на незаконна намеса, не може да продължи полета към летище, съгласно чл. SERA1101 от Регламент № 923/2012 г., той трябва да се стреми да продължи полета по зададената пътна линия на зададеното крейсерско ниво, докато уведоми орган за ОВД или навлезе в район с радарно или ADS-B покритие.”

**§ 48.** В чл. 49, т.1 след думите „излъчи предупреждения на” се добавят думите „работната или”.

**§ 49.** Член 53 се отменя.

**§ 50** Член 54 се отменя.

**§ 51.** Член 55 се отменя.

**§ 52.** Член 55а се отменя.

**§ 53.** Член 56 се изменя така:

„**Чл. 56**. (1) Нощни полети по ПВП се използват само при излитане, кацане и полети по летищния кръг.

(2) Изпълнението на нощни полети по ПВП се разрешава за вертолети, изпълняващи полети за специални операции по смисъла на чл. 4, параграф 1 от Регламент № 923/2012.

(3) Полетите по ПВП/ОПВП на вертолети с летателни характеристики от класове 1 и 2, изпълняващи специални операции по смисъла на чл. 4, параграф 1 от Регламент № 923/2012, се изпълняват при стойности на видимост и разстояние до облаците, равни на или по-големи на метеорологичните минимуми, дадени в Приложение № 5 за началната фаза на полета и по маршрута. Когато по време на полета по маршрута метеорологичните условия се влошат до стойности под посочените минимална височина на долната граница на облаците или минималната видимост, вертолети, сертифицирани за изпълнение само на полети при визуални метеорологични условия, прекъсват изпълнението на полета. Вертолети, оборудвани и сертифицирани за полети при метеорологични условия за полети по прибори, могат да прекъснат изпълнението на полета или да преминат в полет, изпълняван по правилата за полети по прибори, ако полетният екипаж има подходяща квалификация.”

**§ 54.** Член 57 се отменя.

**§ 55**. В чл. 58, ал. 1 се изменя така:

„(1) Полетите по ПВП над промишлени обекти и гъстонаселени райони, както и над райони с големи струпвания от хора, на височина, по-малка от 300 m (1000 ft) над най-високото препятствие, намиращо се в радиус 600 m, са забранени. По изключение такива полети се допускат за вертолети с летателни характеристики от класове 1 и 2, изпълняващи специални операции по смисъла на чл. 4, параграф 1 от Регламент № 923/2012, в следните случаи:

1. когато въздухоплавателни средства изпълняват полет в съответствие с процедури, определени за публикуван маршрут за полети;

2. когато определени типове вертолети изпълняват полет, който ще позволи, в случай на аварийна ситуация да изпълнят кацане, без да застрашат живота на хора или имущество на земната или морска повърхността.“

**§ 56.** Член 59 се отменя.

**§ 57.** Член 60 се отменя.

**§ 58.** Член 61 се отменя.

**§ 59.** Член 62 се отменя.

**§ 60.** Член 63 се отменя.

**§ 61.** В чл. 64, ал. 1 и 2 се отменят.

**§ 62.** Член 65 се отменя.

**§ 63.** Член 66 се отменя.

**§ 64.** Член 67 се отменя.

**§ 65.** В чл. 68, ал.1 и 2 се отменят.

**§ 66.** Член 69 се отменя.

**§ 67.** В § 1 от Допълнителните разпоредби се правят следните изменения и допълнения:

1. Точка 4 се изменя така:

„4. „ADS-C споразумение. ADS-C agreement“ е план за предаване на ADS-C доклади, който определя условията за предаване на ADS-C докладите (т.е. данните, изисквани от органа за обслужване на въздушното движение, и честотата на предаване на ADS-C докладите, които трябва да бъдат съгласувани преди началото на предоставяне на обслужване на въздушното движение).

Обменът на информацията за условията на споразумението между наземните системи и въздухоплавателните средства се осъществява посредством контракт или серия от контракти.“

2.Точки 1-19, 24, 26-40, 42- 56, 58-72, 74- 91, 93- 96, 98-107, 109, 110 и 112 се отменят.

1. Създава се т. 114.:

„114. Зонална навигация. Area navigation (RNAV)“ е метод за навигация, който позволява на въздухоплавателното средство да изпълнява полет по всяка желана траектория в границите на зоната на действие на наземни или орбитални навигационни средства, или в границите, определени от възможностите на автономни средства, или при комбинация от двете.

Зоналната навигация включва както навигацията, основана се на експлоатационните характеристики (Performance Based Navigation PBN), така също и други операции, които не покриват определението за навигацията, основаваща се на експлоатационните характеристики.”

1. Създава се т. 115:

„115. "Планински район" е район с променлив релеф, където разликата във височините на терена превишава 900 m (3000ft) в радиус от 18.5 km (10.0 NM).“

**„§ 68**. В Преходните и заключителните разпоредби се създава § 2а:

„§2а. С тази наредба се въвеждат изискванията на Приложение № 2 към Конвенцията за международното гражданско въздухоплаване, издание 10 от м.юли 2005 г., с всички изменения до Поправка № 42. ”

**§ 69.** В § 3 от Преходните и заключителните разпоредби след думите „приложението на наредбата“ се добавят думите „Регламент № 923/2012, актовете за неговото изменение и допълнение, както и свързаните с него приемливи средства за съответствие (Acceptable means of compliance) и инструктивни материали за прилагане (Guidance Materials).“

**§ 70.** Приложение № 1 се отменя.

**§ 71.** Приложение № 2 се отменя.

**§ 72.** Приложение № 3 се отменя.

**§ 73.** В Приложение № 4 се правят следните изменения и допълнения:

1. В т.1.2. след думите „трябва да се използва вторичен радар” се добавя „или ADS-B”.
2. В т.4.1се създава нова б. „д”:

„д) ако ВС е оборудвано с ADS-B или ADS-C, избере съответната функционалност за бедствие, ако е налична, освен когато е получило други инструкции от органа за ОВД.”

**§ 74.** Създава се Приложение № 5:

„Приложение № 5

към чл. 56, ал. 3

|  |  |  |  |
| --- | --- | --- | --- |
| Метеорологичните минимуми за вертолети с летателни характеристики от класове 1 и 2 при изпълнение на специални операции | | | |
| 2 пилоти | | 1 пилот | |
| През деня | | | |
| Долна граница на облаците | Видимост | Долна граница на облаците | Видимост |
| 500 ft и повече | Съгласно приложимите минимуми на правилата за визуални полети за въздушното пространство | 500 ft и повече | Съгласно приложимите минимуми на правилата за визуални полети за въздушното пространство |
| 499—400 ft | 1 000 m (\*) | 499-400 ft | 2 000 m |
| 399—300 ft | 2 000 m | 399-300 ft | 3 000 m |
| През нощта | | | |
| Долна граница на облаците | Видимост | Долна граница на облаците | Видимост |
| 1 200 ft (\*\*) | 2 500 m | 1 200 ft (\*\*) | 3 000 m |
| (\*) По време на полета по маршрута се допуска спадане на видимостта за къси периоди до 800 m, когато земята се вижда и вертолетът маневрира със скорост, която дава възможност навреме да се види всяко препятствие, за да се избегне сблъскване. | | | |
| (\*\*) По време на полета по маршрута долната граница на облаците за къси периоди може да спада до 1 000 ft. | | | |

**ПРЕХОДНИ И ЗАКККЛЮЮЧИТЕЛНИ РАЗПОРЕДБИ**

**§ 75.** С тази наредба се осигуряват мерки на национално ниво за прилагането на Регламент за изпълнение (ЕС) № 923/2012 на Комисията от 26 септември 2012 година за определяне на общи правила за полетите и разпоредби за експлоатация относно аеронавигационните услуги и процедури, и за изменение на Регламент за изпълнение (ЕС) № 1035/2011 и регламенти (ЕО) № 1265/2007, (ЕО) № 1794/2006, (ЕО) № 730/2006, (ЕО) № 1033/2006 и (ЕС) № 255/2010 (Регламент № 923/2012), както и на стандартите и препоръките от Анекс 2 на Международната организация за гражданско въздухоплаване (ИКАО) за провеждане на полети в обслужваното въздушно пространство на Република България.

**§ 76.** Наредбата влиза в сила на 4.12.2014 г.